लखनऊ। 5 जुलाई को लखनऊ विश्वविद्यालय के प्रोफेसर से मारपीट मामले में प्रशांत मिश्रा को पुलिस ने गिरफ्तार कर लिया है। लखनऊ के झूलेलाल पार्क में गुरुवार को अटल कलश यात्रा का आयोजन किया गया था। जिसमें भाजपा समर्थकों का जमावड़ा लगा हुआ था। भाजपा समर्थकों को जब यह पता चला की आरोपी प्रशांत पुलिस के हत्थे चढ़ चुका है तो उन्होंने भीड़ का सहारा लेकर पुलिस के साथ हाथापाई की। भाजपा समर्थक इस मौके का फायदा उठाकर आरोपी को साथ ले भागे।